Rolul derivatei a doua in studiul functiilor
Derivata a doua a unei funcții (mai este numită derivata derivatei unei funcții) se utilizează la determinarea puntelor de inflexiune și la studiul convexității și concavității unei funcții.
Convexitate. Concavitate. Punct de inflexiune
Fie [image: f:I\to \mathbb{R}], [image: I\subset \mathbb{R}] interval. Atunci:
a. Funcția [image: f] este convexă pe intervalul [image: I] dacă și numai dacă [image: {f}''(x)\ge 0], pentru orice [image: x\in I].
b. Funcția [image: f] este concavă pe intervalul [image: I] dacă și numai dacă [image: {f}''(x)\le 0], pentru orice [image: x\in I].
c. Un punct [image: x_0\in I] este punct de inflexiune pentru funcția [image: f] dacă există o vecinătate [image: V\in\mathcal{V}(x_0)], astfel încât:
[image: \begin{cases} {f}''(x)\ge 0, x\in V\cap I, x \ge x_0\\ {f}''(x)\le 0, x\in V\cap I, x \le x_0\\ \end{cases}].
Observație:
În punctele de inflexiune ale unui interval, derivata a doua a unei funcții se anulează și schimbă semnul. 
În punctele de extrem, derivata I este cea care se anulează și schimbă semnul.
Schimbarea semnului presupune trecerea de la [image: _"+"] la [image: _"-"] sau de la [image: _"-"] la [image: _"+"].
Exemplu:
Să se stabilească intervalele de convexitate și concavitate ale funcției [image: f:\mathbb{R}\to \mathbb{R}], [image: f(x)=4x^3-3x^2-7x+2].
Rezolvare:
Funcția dată este compusa unor funcții elementare derivabile, deci [image: f] este funcție derivabilă.
Calculăm prima derivată a funcției [image: f].
[image: \begin{align*} {f}'(x)&={\left (4x^3-3x^2-7x+2 \right )}'\\ &={(4x^3)}'-{(3x^2)}'+{(7x)}'+{2}'\\ &=4\cdot {(x^3)}'-3\cdot{ (x^2)}'+7\cdot {x}'+0\\ &=4\cdot 3x^2-3\cdot 2x+7\cdot 1\\ &=12x^2-6x+7 \end{align*}]
[image: \begin{align*}\Rightarrow {f}'(x)=12x^2-6x+7 \end{align*}].
Continuăm procedeul de derivare și calculăm [image: \begin{align*}{f}''(x) \end{align*}], pentru [image: \begin{align*}x\in \mathbb{R} \end{align*}].
[image: \begin{align*} {f}''(x)&={\left ({f}'(x) \right )}'\\ &={\left (12x^2-6x+7 \right )}'\\ &=12\cdot {(x^2)}'-6\cdot {x}'+{7}'\\ &=12\cdot 2x-6\cdot 1+0\\ &=24x-6 \end{align*}]
[image: \begin{align*} \Rightarrow {f}''(x)=24x-6 \end{align*}].
Rezolvăm în mulțimea numerelor reale ecuația [image: \begin{align*} {f}''(x)=0 \end{align*}].
[image: \begin{align*} &{f}''(x)=0\Leftrightarrow \\ &\Leftrightarrow 24x-6=0\\ &\Leftrightarrow 24x=0+6\\ &\Leftrightarrow 24x=6\\ &\Leftrightarrow x=\frac{6}{24}\\ &\Leftrightarrow x=\frac{1}{4}. \end{align*}]
Calculăm [image: \begin{align*} f\left (\frac{1}{4} \right ) \end{align*}].
[image: \begin{align*} f\left (\frac{1}{4} \right )&=4\cdot \left (\frac{1}{4} \right )^3-3\cdot \left (\frac{1}{4} \right )^2-7\cdot\frac{1}{4} +2\\\\ &=4\cdot \frac{1}{64}-3\cdot \frac{1}{16}-7\cdot\frac{1}{4} +2\\\\ &=\frac{1-3-28+32}{16}\\\\ &=\frac{2}{16}\\\\ &=\frac{1}{8} \end{align*}]
[image: \begin{align*}\Rightarrow f\left (\frac{1}{4} \right )=\frac{1}{8} \end{align*}].
Întocmim tabelul de variație.
[image: https://liceunet.ro/cms/media/images/2639/bac-matematica-2011-2015/screen%20shot%202015-10-12%20at%2016_15_57.png]
Din tabel și conform Propoziției FD23: Convexitate. Concavitate. Punct de inflexiune avem că:
- [image: f] e convexă pe intervalul [image: \left [ \frac{1}{4}, +\infty\right )];
-[image: f] e concavă pe intervalul [image: \left ( -\infty, \frac{1}{4} \right ]].
În plus, punctul [image: x= \frac{1}{4}] este punct de inflexiune.

